b'\n_START_ARTICLE_\nAarne Vahuri\n_START_PARAGRAPH_\nAarne Vahuri (s\xc3\xbcndinud 18. juunil 1941 Rakveres) on eesti pianist, ansamblijuht ja muusikaajakirjanik._NEWLINE_1959. aastal l\xc3\xb5petas ta Rakvere 1. Keskkooli h\xc3\xb5bemedaliga. 1963. aastal l\xc3\xb5petas Tallinna Muusikakooli klaveri eriala. 1968. aastal l\xc3\xb5petas ta Tallinna Riikliku Konservatooriumi klaveri eriala Bruno Luki klassi._NEWLINE_1965. aastal asus ta t\xc3\xb6\xc3\xb6le Eesti Raadio muusikatoimetajana, t\xc3\xb6\xc3\xb6tanud samas ka muusikasaadete peatoimetaja aset\xc3\xa4itjana. T\xc3\xb6\xc3\xb6tab praeguseni Klassikaraadio muusikatoimetajana._NEWLINE_1970. aastatel oli ta ansambli Collage juht ja tegi ansamblile eesti rahvalaulude seadeid.'